ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R
REFERAT DE APROBARE
la proiectul de hotărâre privind aprobarea actualizării STRATEGIEI INTEGRATE DE DEZVOLTARE URBANĂ A MUNICIPIULUI CÂMPULUNG MOLDOVENESC (SIDU) 2021–2027 și aprobarea actualizării listei operațiunilor/ideilor de proiecte prioritizate la nivel de document strategic, în conformitate cu Documentul Cadru de Implementare a Dezvoltării Urbane, Programul Regional Nord-Est 2021–2027
Cu privire la proiectul supus analizei și dezbaterii dvs prezint următoarele:


Strategia Integrată de Dezvoltare Urbană a Municipiului Câmpulung Moldovenesc 2021–2027 reprezintă un document strategic esențial pentru dezvoltarea durabilă a comunității locale, prin care sunt stabilite direcțiile prioritare de dezvoltare și sunt identificate proiectele de investiții necesare îmbunătățirii calității vieții cetățenilor.


Având în vedere oportunitățile de finanțare nerambursabilă disponibile în cadrul Programului Regional Nord-Est 2021–2027, precum și necesitatea adaptării portofoliului de proiecte la nevoile comunității și la cerințele programelor de finanțare, se propune actualizarea Strategiei Integrate de Dezvoltare Urbană a Municipiului Câmpulung Moldovenesc, aprobată anterior prin Hotărârea Consiliului Local nr. 58 din 23.05.2024.


Actualizarea are în vedere includerea în portofoliul de proiecte prioritare a proiectului „Revitalizarea patrimoniului cultural și a spațiilor publice urbane în Municipiul Câmpulung Moldovenesc”, identificat la poziția nr. 131 din portofoliul extins al SIDU.




Proiectul propune o intervenție integrată de regenerare urbană, prin valorificarea patrimoniului cultural, modernizarea spațiilor publice și dezvoltarea infrastructurii verzi, având în vedere Cinematograful Moldova, parcul și pavilionul comunitar, Platoul Central, Parcul cu fântână și terenul de sport.


Intervențiile sunt corelate cu obiectivele strategice OS 2, 3, 4, 5, 7 și 8 și cu obiectivele transversale ale SIDU, precum și cu principiile Inițiativei New European Bauhaus privind sustenabilitatea, incluziunea și calitatea spațiului construit. Ca posibilă sursă de finanțare este indicat Programul Regional Nord-Est 2021–2027, Prioritatea 7, RSO 5.1, în contextul apelului PR/NE/2026/SDT NEB/1.




Versiunea actualizată a SIDU cuprinde fișa detaliată a proiectului strategic NEB la subsecțiunea 5.1.1, mecanismul de prioritizare la secțiunea 5.2 și lista proiectelor prioritare și a surselor de finanțare la secțiunea 5.3. 



În cadrul procesului de actualizare a Strategiei Integrate de Dezvoltare Urbană, proiectul „Revitalizarea patrimoniului cultural și a spațiilor publice urbane în Municipiul Câmpulung Moldovenesc” a fost supus evaluării tehnice în conformitate cu mecanismul de prioritizare prevăzut în SIDU, obținând un punctaj de 90 din maximum 100 de puncte. Stabilirea poziției finale în lista operațiunilor prioritizate se realizează potrivit criteriilor de departajare aprobate, cu menținerea punctajelor și a pozițiilor celorlalte proiecte. 


Prin actualizare se urmărește asigurarea unei abordări coerente a dezvoltării urbane, valorificarea patrimoniului cultural și a identității locale, creșterea atractivității municipiului și îmbunătățirea condițiilor de viață pentru locuitorii acestuia.


Față de cele prezentate, supun spre dezbatere și aprobare Consiliului Local al Municipiului Câmpulung Moldovenesc proiectul de hotărâre privind aprobarea actualizării Strategiei Integrate de Dezvoltare Urbană a Municipiului Câmpulung Moldovenesc (SIDU) 2021–2027 și aprobarea actualizării listei operațiunilor/ideilor de proiecte prioritizate la nivel de document strategic.



Cu această prezentare supun aprobării dumneavoastră proiectul de hotărâre. 

PRIMAR,
Negură Mihăiţă
